Vámbéry Ármin Alapiskola, Hviezdoslavova 2094/2, Dunajská Streda – Dunaszerdahely
Jegyzőkönyv a 2026. március 4-i munkaértekezletről
Az értekezleten az iskola vezetősége értékelte az elmúlt időszakot, amelyet összességében pozitívan ítéltek meg, valamint ismertették az aktuális feladatokat és szervezési tudnivalókat.
Az igazgató tájékoztatott az új, 2026 januárjától érvényes rendeletekről, valamint a munkarendet érintő változásokról. Hangsúlyozta a pontos jelenléti adminisztráció, valamint az iskola biztonságának fontosságát, különös tekintettel a beléptetési rendszer fejlesztésére és az intézmény zárva tartására a délelőtti órákban.
Szó esett a közelgő szülői értekezletek időzítéséről, az első osztályosok beiratkozásának időpontjáról (április 20–28.), valamint a tanulók értékelésének egyes szempontjairól. Tájékoztatás hangzott el az 5. évfolyam úszótanfolyamáról, illetve az iskolai étkezéssel és rendtartással kapcsolatos szabályok betartásáról.
Az iskolapszichológus felhívta a figyelmet a figyelemzavaros tanulók kezelésének megfelelő módjára, és együttműködést ajánlott a pedagógusok számára.
Az igazgatóhelyettesek további szervezési információkat osztottak meg, többek között az étkezési renddel, a helyettesítések kezelésével és az asszisztensekkel való együttműködéssel kapcsolatban.
A közelgő események között szerepelnek:
· március 16. – iskolai ünnepi műsor
· március 18–19. – országos tesztelés (9. évfolyam)
· március 27. – városi tanítónap
· március 31. – Down-szindróma világnapja
Emellett újra meghirdetésre kerül az ajtódíszítő verseny, valamint sor kerül a pedagógusok jelölésére a városi tanítónap alkalmából.
Az értekezlet végén az igazgató megköszönte a részvételt és lezárta a megbeszélést.

Dunaszerdahely, 2026. március 4.


